उत्तराखण्ड आयुर्वेद विश्वविद्यालय
उत्तराखण्ड आयुर्वेद विश्वविद्यालय, उत्तराखण्ड के देहरादून में स्थित एक राज्य विश्वविद्यालय है। सन 2009 में उत्तराखण्ड सरकार द्वारा उत्तराखंड आयुर्वेद विश्वविद्यालय अधिनियम, 2009 के माध्यम से यह विश्वविद्यालय स्थापित किया गया था। यह आयुर्वेद के साथ ही साथ आयुष के अन्य क्षेत्रों (आयुर्वेद, योग और प्राकृतिक चिकित्सा, यूनानी, सिद्ध चिकित्सा और होम्योपैथी) के शिक्षण और अनुसन्धान पर केंद्रित है।